पाएं अपने शहर की ताज़ा ख़बरें और फ्री ई-पेपरडाउनलोड करें
सिरोही। ऑक्सीजन से भरा एक टैंकर शुक्रवार को स्वरूपगंज के निकट ब्रेकडाउन हो गया। जिसे दुरुस्त करवा ग्रीन कॉरिडोर से जोधपुर भेजा गया। करीब दो घंटे तक टैंकर यहां खड़ा रहा। आबूरोड के परिवहन निरीक्षक अजय पुरोहित ने बताया कि जामनगर से ऑक्सीजन का टैंकर जोधपुर के लिए रवाना हुआ था। ब्रेक से ऑयल लीकेज की समस्या होने पर उसे दुरुस्त करवाया था। सुबह करीब पौने बारह बजे जैसे ही टैंकर स्वरूपगंज टोल क्रॉस किया उसके पीछे के टायर की रिंग से धुंआ उठता नजर आया। यह देख एस्कोर्टिंग कर रहे पुलिसकर्मियों ने टैंकर के आगे एस्कोर्टिंग कर रहे परिवहन निरीक्षक श्यामसिंह को बताया। जिस पर टैंकर का रूकवाया तथा पिण्डवाड़ा पटेल मोटर से मैकेनिक राकेश, राजेश व विक्रम ऑटो मोबाइल कोजरा से मैकेनिक कपिल को बुलाया। जिन्होंने करीब दो घंटे की टैंकर के पीछे चक्के की रिंग व बैरिंग को दुरुस्त कर टैंकर को पौने दो बजे ग्रीन कॉरिडोर में रवाना किया। परिवहन निरीक्षक ने बताया कि शुक्रवार देर रात व शनिवर सुबह भी एक-एक ऑक्सीजन टैंकर जोधपुर के लिए आएंगा।
गर्मी से फट गया टायर
टैंकर के पिछले टायर की रिं
ग से धुंआ उठता देख टैंकर को रूकवाया। उस समय एस्कोटिंग कर रही टीम ने देखा तो टायर की रिंग गर्म हो कर लाल हो चुकी थी। इतने में टायर भी फट गया। गनीमत रही की बड़ा हादसा नहीं हुआ। मौके पर मैकेनिकों को बुलाकर दुरुस्त करवा टैंकर को जोधपुर के लिए रवाना किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva zho_Hant eng_Latn